Muutettu ehdotus: Euroopan parlamentin ja neuvoston asetus tietyistä maanteiden tavaraliikenteen ehdoista ja yhdistettyjen kuljetusten edistämisestä Euroopan yhteisön ja Bulgarian tasavallan sekä Euroopan yhteisön ja Unkarin tasavallan välillä tehtyjen sopimusten nojalla saatujen lupien jakamisesta jäsenvaltioiden kesken /* KOM/2001/0057 lopull. - COD 99/0264 */



Virallinen lehti nro 154 E , 29/05/2001 s. 0279 - 0281



Muutettu ehdotus: EUROOPAN PARLAMENTIN JA NEUVOSTON ASETUS tietyistä maanteiden tavaraliikenteen ehdoista ja yhdistettyjen kuljetusten edistämisestä Euroopan yhteisön ja Bulgarian tasavallan sekä Euroopan yhteisön ja Unkarin tasavallan välillä tehtyjen sopimusten nojalla saatujen lupien jakamisesta jäsenvaltioiden kesken (komission EY:n perustamissopimuksen 250 (2) artiklan nojalla esittämä) PERUSTELUT A. Komissio toimitti 10. joulukuuta 1999 neuvostolle ehdotuksen Euroopan parlamentin ja neuvoston asetukseksi tietyistä maanteiden tavaraliikenteen ehdoista ja yhdistettyjen kuljetusten edistämisestä Euroopan yhteisön ja Bulgarian tasavallan sekä Euroopan yhteisön ja Unkarin tasavallan välillä tehtyjen sopimusten nojalla saatujen lupien jakamisesta jäsenvaltioiden kesken (KOM(1999) 667 lopullinen). Talous- ja sosiaalikomitea hyväksyi ehdotuksen 27. huhtikuuta 2000. Euroopan parlamentti antoi ehdotuksesta lausuntonsa ensimmäisessä käsittelyssä 25. lokakuuta 2000. Komissio on hyväksynyt kaikki tarkistukset (1) seuraavista syistä: Tarkistuksen 1, koska sen päivämäärän muuttaminen, johon mennessä uudet luvat on jaettava, ei vaikuta haitallisesti asetuksen toimivuuteen vaan voi itse asiassa parantaa sen täytäntöönpanoa käytännössä. B. Sen vuoksi komissio muuttaa ehdotustaan seuraavasti: Tarkistuksessa 1 asetetaan uusi määräaika, johon mennessä luvat on jaettava. Komission alkuperäiseen ehdotukseen tehdyt muutokset on merkitty seuraavasti: kun alkuperäisestä tekstistä on poistettu osia, on käytetty yliviivausta; tekstin uudet ja/tai muutetut osat on merkitty lihavoinnilla ja alleviivauksella. 1999/0264 (COD) Muutettu ehdotus: EUROOPAN PARLAMENTIN JA NEUVOSTON ASETUS tietyistä maanteiden tavaraliikenteen ehdoista ja yhdistettyjen kuljetusten edistämisestä Euroopan yhteisön ja Bulgarian tasavallan sekä Euroopan yhteisön ja Unkarin tasavallan välillä tehtyjen sopimusten nojalla saatujen lupien jakamisesta jäsenvaltioiden kesken EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 71 artiklan, ottavat huomioon komission ehdotuksen [1], [1] EYVL C ... ottavat huomioon talous- ja sosiaalikomitean lausunnon [2], [2] EYVL C ... ottavat huomioon alueiden komitean lausunnon [3], [3] EYVL C ... noudattavat perustamissopimuksen 251 artiklassa määrättyä menettelyä [4] [4] EYVL C ... sekä katsovat seuraavaa: (1) Neuvoston päätöksellä ......... [5] Euroopan yhteisö on tehnyt Bulgarian tasavallan ja Unkarin tasavallan kanssa sopimukset tietyistä maanteiden tavaraliikenteen ehdoista ja yhdistettyjen kuljetusten edistämisestä. [5] EYVL C ... (2) Kyseisissä sopimuksissa määrätään, että yhteisö saa maantieliikenteen kauttakulkulupia sekä Bulgarialta että Unkarilta. (3) On tarpeen vahvistaa säännöt yhteisön käyttöön annettavien lupien jakamista ja hallinnoimista varten. (4) Käytännöllisistä ja hallinnollisista syistä komission olisi saatettava luvat jäsenvaltioiden käytettäväksi. (5) Tämän vuoksi olisi vahvistettava menetelmä lupien jakamista varten. Tämän jälkeen jäsenvaltioiden olisi myönnettävä saamansa luvat yrityksille puolueettomin perustein. (6) Lupien käytön optimoimiseksi kaikki kohdentamattomat luvat olisi palautettava komissiolle uudelleenjakamista varten. (7) Luvat olisi jaettava perustein, joissa Kreikan ja muiden jäsenvaltioiden väliset tosiasialliset maantieliikenteen virrat otetaan täysimääräisesti huomioon, OVAT ANTANEET TÄMÄN ASETUKSEN: 1 artikla Tällä asetuksella vahvistetaan lupien jakamista jäsenvaltioiden kesken koskevat säännöt niiden lupien osalta, jotka ovat yhteisön käytettävissä tietyistä maanteiden tavaraliikenteen ehdoista ja yhdistettyjen kuljetusten edistämisestä Euroopan yhteisön ja Bulgarian tasavallan sekä Euroopan yhteisön ja Unkarin tasavallan välillä tehtyjen sopimusten (jäljempänä 'sopimukset') 6 artiklan 2 kohdan nojalla. 2 artikla 1. Komissio jakaa luvat 2-4 kohdan mukaisesti. 2. Luvat jaetaan jäsenvaltioille liitteen mukaisesti. Saatujen kokemusten ja erityisesti liikennevirtojen kehittymisen perusteella komissio antaa tarvittaessa ja aikaisintaan kolmen vuoden kuluttua tämän asetuksen voimaantulosta neuvostolle ehdotuksen jäsenvaltioille jaettavien lupien jakomenettelyn muuttamisesta. 3. Kutakin vuotta koskevat luvat jaetaan ennen edellisen vuoden lokakuun 15 päivää. 4. Kummankin sopimuksen osalta sopimuksen täytäntöönpanon ensimmäisenä vuonna jaettavien lupien määrä mukautetaan määräsuhteessa, mikäli sopimus on tullut voimaan kyseisen vuoden tammikuun 1 päivän jälkeen. 3 artikla Jäsenvaltiot jakavat luvat alueelleen sijoittautuneille yrityksille puolueettomin ja syrjimättömin perustein. 4 artikla Jäsenvaltioiden toimivaltaiset viranomaiset palauttavat komissiolle ennen kunkin vuoden syyskuun 15 päivää luvat, jotka käytettävissä olevien tietojen ja arvioiden mukaan todennäköisesti jäisivät käyttämättä ennen kyseisen vuoden loppua. Komissio jakaa nämä palautetut luvat uudelleen ottaen huomioon liitteessä esitetyn jaottelun sekä sen, missä määrin jäsenvaltiot ovat pyytäneet lisälupia. 5 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE >TAULUKON PAIKKA>